Åge Bernhard Grutle

Åge Bernhard Grutle (født 19. juni 1952 på Bømlo) er en norsk diplomat. 

Grutle er utdannet med mastergrad i sovjetiske studier fra Columbia University i New York. Han gikk i 1978 inn i utenrikstjenesten og har vært stasjonert ved ambassadene i Seoul, Moskva, Tokyo og Helsingfors. Grutle var fra 1999 til 2003 ekspedisjonssjef for multilaterale avdeling i Utenriksdepartementet. I 2005 ledet han departementets interne granskning av håndtering av katastrofen som følge av tsunamien i Asia i desember 2004. Han har også arbeidet i Stortingets administrasjon.

Inntil han tiltrådte stillingen som hoffsjef, var Grutle siden 2004 Norges ambassadør i Tokyo.«Ny hoffsjef på Slottet», NTBtekst, 10. oktober 2008. Grutle etterfulgte i 2009 Rolf Trolle Andersen i stillingen som hoffsjef. I mars 2015 ble han i statsråd utnevnt til ambassadør i Finland,Offisielt fra statsråd 13. mars 2015, regjeringen.no. Lest 13. mars 2015. samtidig som det ble gjort kjent at han etterfølges som hoffsjef av Gry Mølleskog.«Gry Mølleskog blir ny hoffsjef», Kongehuset, 13. mars 2015. Lest 13. mars 2015. Han innehadde den stillingen til 2019.

Grutle ble i 2015 utnevnt til storkors av St. Olavs Orden «for fortjenstfullt virke i Kongefamiliens tjeneste».«Utnevnelse til St. Olavs Orden», Kongehuset, 27. august 2015. Lest 27. august 2015. I 2005 ble han utnevnt til kommandør av Den Kongelige Norske Fortjenstorden. Etter endt tjeneste som ambassadør i Japan ble Grutle tildelt storbånd av Den oppadstigende sols orden. «Norwegian ambassador leaves Japan», Norges ambassade i Japan, 30. januar 2009. I 2011 mottok han storkorset av Litauens fortjenstorden i forbindelse med statsbesøk fra Litauens president.Database over ordenstildelinger, Litauens presidentembete.

 Referanser 

Kategori:Norges ambassadører til Finland
Kategori:Norges ambassadører til Japan
Kategori:Storkors av St. Olavs Orden
Kategori:Den Kongelige Norske Fortjenstorden
Kategori:Personer tilknyttet Det kongelige hoff
Kategori:Norske Fulbright-stipendiater
Kategori:Den oppadstigende sols orden
Kategori:Personer fra Bømlo kommune